google/wiki40b huggingface dataset:
Anus

Beskrivelse

Som det siste leddet i fordøyelseskanalen blir avfallstoffer eller ubrukt materiale utskilt fra kroppen som avføring / fæces via anus. Endetarmsåpningen er stengt av to to ringmuskler: indre ringmuskel (sfinkter internus) som styres av det autonome nervesystem, og ytre ringmuskelen (sfinkter externus) som styres av viljen. Disse holder innholdet i endetarmen på plass frem til avføringen skal skyves ut.

Anoskopi

Anoskopi er en undersøkelse av anus med et kort gjennomsiktig plastrør. Etter bruk av engangsklyster som tømming, settes røret inn i anus med en rund sonde igjennom røret slik at enden av røret virker avrundet. Det settes et håndtak med lyskilde og mulighet for å pumpe inn litt luft. Når anoskopet trekkes tilbake gir dette god oversikt over slimhinne og eventuelle hemoroider eller rifter (anal fissurer).

Analfissur

Analfissur er en rift i overflatecellelaget/slimhinnen helt ytterst i endetarmsåpningen. Det oppstår oftest hos barn som har hard avføring og derfor får en utvidelse av analkanalen. Til fissuren er grodd vil det være vondt å få avføring. Bedøvende oppløsning, (lidocain liniment) vil lindre plagene hvis det påføres rett før barnet skal ha avføring. Nøytrale salver kan også lindre.
Passasjerskip

Et passasjerskip er et skip som er konstruert for å transportere passasjerer og mannskap og ikke biler.  Den Internasjonale Sjøsikkerhetskonvensjonen (SOLAS) danner grunnlaget for Sjøfartsdirektoratets regler for norsk skipsfart.  I denne konvensjonen er et passasjerskip definert som et skip som frakter mer enn 12 personer som ikke er engasjert i driften av skipet.
Denne artikkelen befatter seg i hovedsak med havgående skip som linjeskip, cruiseskip og til dels RoPax-skip.  Overgangen er glidende til de mindre ferjene som omtales i en egen artikkel.

Historie

Frem til midten av det 20. århundre ble store passasjerskip hovedsakelig brukt til passasjerbefordring. Det var regulære passasjerruter over store havstrekninger fra Det fjerne østen over Stillehavet til Nord-Amerika og fra Europa over Atlanterhavet til Nord-Amerika. På attenhundretallet og tidlig på nittenhundretallet gikk det skip fra Europa praktisk talt daglig.  
Med tiden utkonkurrerte flyene passasjerskipene som viktigste transportmiddel over slike strekninger. De største passasjerskipene har etter hvert blitt cruiseskipene som tilbyr opplevelser og underholdning fremfor transport.  
Det første cruiseskipet som nådde samme størrelse som de tradisjonelle linjeskipene var SS «Norway». Nordmannen Knut Kloster ga skipet dette navnet etter at det tidligere linjeskipet SS «France» hadde vært igjennom en større ombygging på 1980-tallet. Det største cruiseskip til nå er «Freedom of the Seas» som er eiet av Royal Caribbean Cruise Line. Det kan ta 3 600 passasjerer, det er 339 meter langt og måler 158 000 brt.

Gjenkjennelse

Havgående passasjerskip er lettest gjenkjennelige på store overbygg i hele skipets bredde. Overbygget danner terrasser akter som skaper dekksareal i ly. Det store antallet passasjerer krever også et stort antall livbåter som vil ligge i en linje langs store deler av skipssiden.
Skipene skal ha et tiltalene ytre samt være kjøligst mulig innvendig. Derfor males skipne som regel i hvitt. Det er også vanlig å velge marineblå farge på skroget.

Norske redere

I emigrasjonstiden gikk mange skip i linjetrafikk til Nord-Amerika. Den Norske Amerikalinje seilte med flere skip igjennom en periode på 70 år fra 1910. Restene av dette rederiet er nå en del av Cunard Line.
Norske redere var blant pionerene da cruisefarten begynte å vokse hurtig på 1980-tallet. Norwegian Cruise Line er solgt til asiatiske interesser, men Royal Caribbean Cruises Ltd, har rederiet Anders Wilhelmsen som hovedaksjonær.
Blindgjenger

Norge

I Forsvaret er blindgjengere og behandlingen av dem omtalt i UD 2-1, sikkerhetsreglementet for Forsvaret. Blindgjengere i militært skyte- eller øvingsfelt merkes med en ca 1.5 meter høy merkestikke som er malt rød eller oransje i et 20 cm bredt felt i toppen av stikken.

Tyskland

I Tyskland har det etter 1945 og frem til 2015 blitt funnet rundt 2 000 tonn med bomber hvert år som stammer fra Andre verdenskrig. Noen av dem eksploderer uten varsel, mens andre kommer til overflaten etter frost i bakken. Tyskland ble truffet av rundt 1,5 million bomber fra amerikanske og britiske fly under 2. verdenskrig. Tyske myndigheter anslår at 15 prosent av bombene ikke eksploderte.
Polycaena

Utseende

Små (vingespenn 20-30 millimeter), spinkle dagsommerfugler. Oversiden er brungul eller brunoransje med mørkere flekker. Undersiden er hvit med svarte flekker og et smalt, oransje bånd langs ytterkantene.

Levevis

Disse sommerfuglene er fjell-insekter som kan finnes like opp til snøgrensen. I alle fall én av artene har larver på planter i slekten Androsace (nøkleblomstfamilien).

Utbredelse

Slekten er utbredt i Sentral- og Øst-Asia,stort sett innefor grensene til Folkerepublikken Kina.
Stud.Jur.

Historie

Tidsskriftet har vært utgitt siden 1936, med unntak av perioden fra høsten 1942 til våren 1945.
Flere fremtredende jurister har vært en del av redaksjonen løpet av sin studietid. Blant tidligere redaktører finnes også flere høyesterettsdommere og anerkjente advokater. 
Stud.Jur. vant i 2004 prisen Årets studentpublikasjon ved Universitetet i Oslo og i 2017 ble Stud.Jur. nominert til Årets studentforening.

Om Stud.Jur.

Navnet Stud.Jur. kommer av forkortelsen for studiosus juris (hankjønn) eller studiosa juris (hunkjønn) – en som studerer rettsvitenskap. 
Til ledelse av redaksjonen i Stud.Jur., velges tre redaktører av Juristforeningens generalforsamling hvert semester. Den øvrige redaksjonen består av jusstudenter som skriver både faglige, aktuelle, juridiske og mer frirettslige artikler, og fungerer med dette som jusstudentenes eget talerør og debattforum. Stud.Jur.s formål er å holde studentene informert om hva som skjer på fakultetet både faglig og sosialt, samtidig som blikket rettes utover, særlig mot den juridiske sfære. I tillegg trykkes stoff fra eksterne bidragsytere, blant andre rettshjelpstiltak, undergrupper av Juristforeningen, andre studentforeninger ved fakultetet og studenter utenfor redaksjonen.
I motsetning til innholdet i flere andre liknende publikasjoner, er en markant overvekt av bladets artikler produsert av studenter – ikke av advokatfirmaer med sponsortilknytning.
Et tilsvarende blad med samme navn utgis av Juridisk Diskussionsklub ved Københavns Universitet.

Mønsterbesvarelse

I hver utgave av Stud.Jur. publiseres det en mønsterbesvarelse fra en av studiets avdelinger. Dette er en eksamensbesvarelse som har fått høyeste karakter A. Mønsterbesvarelsene står høyt i kurs studentmassen og er en av mange viktige og relevante funksjoner studentmagasinet har ovenfor studentene.
I tillegg til dette tilbyr Stud.Jur. sine tidligere trykte mønsterbesvarelser samlet i egne publikasjoner.

Målgruppe

Alle studenter og ansatte ved Det juridiske fakultet i Oslo mottar studenttidsskriftet vederlagsfritt i posten, i regi av fakultetet.
I tillegg sendes det til landets domstoler, departementer og en rekke advokatfirmaer, samt andre betalende abonnementer.
Streetlight

Streetlight er en veldedig organisasjon stiftet i desember 2004 av Erlend Johannesen i Trondheim. Målet er at unge mennesker fra Norge kan hjelpe barn og unge i Tacloban på Filippinene til et bedre liv.
Streetlights prosjekter omhandler et inntakssenter for gatebarn hvor det i dag bor 30 barn, et studiesenter for 90 barn som gir gratis tilgang til utdanning og nødvendige skolematerialer. Streetlight har også startet en miniklinikk som gir gratis og nødvendig helsehjelp til de fattigste. I tillegg drives tillitsbyggende gatebaserte program i slumområdene.
Alle i Streetlight Norge jobber frivillig, og får derfor ikke lønn. Dette gjør at tilnærmet 100 prosent av de midlene som kommer inn går rett til hjelpearbeidet. Hovedorganisasjonen Streetlight Norge ledes av Erlend Johannesen. I styret sitter også Liv Anette Strand, Ragnhild Frengen, Robert Hoven, Isabell Lykke og Sidsel Bjørnseth.
Arbeidet i Streetlight drives for midler som kommer inn i form av gaver og bidrag. I månedene etter tyfonen Haiyan i 2013 mottok stiftelsen over 8 mill. NOK, som bl.a. planlegges brukt på et nytt barnehjem.
Streetlight er blant annet støttet av Gatelys, en «frivillighetsorganisasjon spesielt for, men frittstående fra, Streetlight». Gatelys har arrangert vedledige konserter med bl.a. Heidi Gjermundsen Broch og Paul Ottar Haga til inntekt for barnehjemmet.
Scydmoraphes

Utseende

Små (1-2 millimeter), blanke, fint hårete, mørke biller. Antennene er omtrent så lange som hode + thorax, gradvis tykkere mot spissen uten noen markert klubbe. Pronotum er omtrent så langt som bredt, parallellsidig i de bakerste to tredjedelene, rundet foran. Det har markerte, rettvinklede bakhjørner og groper ved roten. Dekkvingene er ovale og dekker hele bakkroppen. Hver dekkvinge har en kort, skarp lengdefure ved roten. Beina er nokså slanke, middels lange.

Levevis

Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall.
Indira Gandhi

Politisk karrière

Indira Gandhi ble valgt til statsminister i 1966, da hennes fars etterfølger døde. Hun fortsatte som leder for en mindretallsregjering etter oppløsningen av Kongresspartiet i 1969. Ved parlamentsvalget i 1971 vant hun en stor seier med slagordet «Avskaff fattigdommen». Senere ble hun anklaget og dømt for misligheter under valgkampen. 
Som partileder og regjeringssjef lanserte Gandhi et omfattende sosialt reformprogram, som i liten grad ble realisert. Viktige reformer var nasjonalisering av bankene og avskaffelse av maharajaenes privilegier. Etter fire års prosess ble hun i 1975 kjent skyldig i maktmisbruk under sin personlige valgkamp i 1971, og fradømt statsministerembetet og retten til alle andre offentlige verv i seks år. Før ankesaken var behandlet av Indias høyesterett, innførte Gandhi unntakstilstand, og titusenvis av mennesker ble arrestert. Etter 21 måneders strengt autoritært styre utskrev hun nyvalg i mars 1977. Det endte med stort nederlag for Kongresspartiet; hun mistet selv sitt mandat. 
I 1978 brøt hun med Kongresspartiet og dannet et nytt parti, India National Congress (I)- I for Indira. Etter partiets seier i 1980 ble hun på ny statsminister. Hun ble valgt til leder for bevegelsen alliansefrie land i 1983. I sin siste regjeringstid var hun særlig opptatt av å verne Indias enhet mot regional oppsplitting. I juni 1984 gav hun hæren ordre om å storme helligdommen Det gylde tempel i Amritsar, som var besatt av militante sikher. Ved en hevnaksjon 31. oktober 1984 ble hun skutt ned og drept av to sikher fra sin egen livvakt. 
Hun ga ut bøkene Eternal India (1980), My Truth (1981) og Peoples and Problems (1982). Det spesielle med at hun ble statsminister er at hun var kvinne og hun var den første statsministeren i det uavhengige India. Dette har styrket kvinnenes situasjon i India og i hinduismen.
Bloddiamanter

Bloddiamanter refererer opprinnelig til diamanter som ble utvunnet for å finansiere en borgerkrig, som for eksempel i Liberia og Sierra Leone på 1990-tallet. I mer utvidet forstand omfatter det diamanter som blir utvunnet på illegal vis og under brudd på menneskerettigheter. Diamanter er lett å smugle på grunn av sin høye verdi i forhold til vekt og størrelse. Eksperter kan med noenlunde sikkerhet si hvilken gruve rådiamanter kommer fra, men etter bearbeiding av steinen er det mye vanskeligere eller umulig å si noe med sikkerhet.
Bloddiamanter har vært gjenstand for filmen Blood Diamond fra 2006 med Leonardo DiCaprio i hovedrollen. I august 2010 måtte modellen Naomi Campbell innrømme at hun hadde tatt imot bloddiamanter fra Liberias eks-president Charles Taylor på 1990-tallet.
For å begrense problemet fikk man i 2003 sertifiseringsordningen Kimberley-prosessen for diamanter.
Hesperentomidae

Levevis

Som andre proturer lever disse små, blinde og vingeløse urinsektene nede i jorden. De krever spesielle innsamlingsmetoder, dette er trolig grunnen til at de først nylig er blitt så noenlunde kartlagt.
Kirke- og undervisningsdepartementet

Historie

Etter at Norge var blitt en selvstendig stat i 1814, ble seks departement opprettet samme år. Kirke- og undervisningsdepartementet var det første og fikk betegnelsen 1. departement. Dernest fulgte Justisdepartementet, Politidepartementet, Indredepartementet, Finans- og tolldepartementet og Departementet for krigsadministrasjonen.
Navnet Kirke- og undervisningsdepartementet ble innført fra 17. november 1818.
Under 2. verdenskrig var departementets sentrale arbeidsområder skole- og utdanningstiltak for norsk eksilbefolkning, støtte til norske studenter i utlandet, organisering og finansiering av NRK i London og Boston samt bidrag til ulike kulturelle formål. På den kirkelige siden overtok departementet ansvaret for sjømannsmisjonen og delvis for den øvrige misjonsvirksomhet. Feltpresttjenesten sorterte under Forsvarsdepartementet. Departementet var ikke inndelt i kontorer eller avdelinger.  
Under Kåre Willochs regjering ble departementet i 1982 delt og ansvaret for kultursaker, høyere utdanning og forskning ble overført til det nye Kultur- og vitenskapsdepartementet. 
I 1990 ble de to departementene reorganisert. De to nye departementene  var Kirke- og kulturdepartementet og Utdannings- og forskningsdepartementet. 
I 1991 ble kirkesakene tilbakeført, og departementene het Kulturdepartementet og Kirke-, utdannings- og forskningsdepartementet.
Fra 1. januar 2002 ble avdelingene i det opprinnelige gamle departementet flyttet til Utdannings- og forskningsdepartementet da kirkesaker fra samme dato ble flyttet til det nyopprettede Kultur- og kirkedepartementet. 
Med Jens Stoltenbergs 2. regjering skiftet departementet navn til Kunnskapsdepartementet.
Meet Joe Black

Handling

Døden, som tar en ung manns form, ber en mediemogul om å være guide for å lære ham om livet på jorden, og underveis forelsker han seg i sin guides datter.
Lydverket

Om programmet

Lydverket startet sine ordinære sendinger høsten 2002, men allerede i juli samme år hadde de flere spesialsendinger som omhandlet Quartfestivalen. Disse ble i snitt sett av 172 000.
I 2012 markerte programmet både siste sending og ti års-jubileum ved å samle et knippe av Norges mest kjente artister.
Programmet ble nedlagt på grunn av synkende seertall. I 2011 var seertallene noen ganger så lavt som 28 000. De hadde over 250 000 seere på det meste.
Programmet hadde visse likhetstrekk med det svenske Musikbyrån.
Ragnar Torvik

Priser

I 1996 ble han tildelt H.M. Kongens gullmedalje for beste doktorgradsavhandling ved det samfunnsvitenskapelige fakultet ved Universitetet i Oslo.
Skader og dødsulykker i skihopping

Skihopping regnes ikke som en spesielt farlig idrett, og alvorlige skader forekommer sjelden. Likevel ligger det i skihoppingens natur at det kan skje stygge fall som kan føre til alvorlige skader, og dødsulykker har forekommet.
After Eight

After Eight Thin Mints (After Eights) er et konfektprodukt beskrevet som «mynte omkapslet av mørk sjokolade». Dog ble en melkesjokoladeutgave tilgjengelig i 2006. Produktet ble laget i 1962 av Rowntree and Company Limited. Siden 1988 har sjokoladen blitt produsert av Nestlé.

Historie

De «tynne myntene» har vært produsert i fabrikken i Castleford i West Yorkshire siden 1970, og Chocolate Truffles lages i York. After Eights selges nå over hele Europa og Nord-Amerika, og en milliard After Eight-sjokolader produseres årlig. I 1967 ble After Eights også produsert i Rowntrees fabrikk i Wandsbek-distriktet i Hamburg.
After Eights ble opprinnelig laget av mørk sjokolade uten meieriprodukter. I 2007 startet Nestlé å tilsette melkefett til After Eight, som gjorde dem til et meieriprodukt. Nestlé har også laget spesialvarianter av After Eights, som inkluderer After Eight appelsin og After Eight med melkesjokolade.

Produksjon

Fyllet i midten av After Eight er laget av en stiv masse av sakkarose og vann tilsatt enzymet invertase. Denne massen er dekket av mørk sjokolade. Etter at den er ferdigprodusert splitter enzymet gradvis sukrose i de mer oppløselige glukose og fruktose, som resulterer i en mer flytende konsistens. Modning av mynten sies å ta 3 dager.
R. A. Lafferty

Priser

Lafferty ble nominert til Hugo for romanen Past Master og novellene «Continued on the Next Rock», «Sky» og «Eurema's Dam». For sistnevnte fikk han en delt Hugo for beste novelle i 1973 (den andre vinnernovellen var «The Meeting» av Frederik Pohl og Cyril M. Kornbluth).
Han ble nominert til Nebulaprisen flere ganger, men mottok den aldri for et enkelt verk. I 1990 fikk han imidlertid hedersprisen World Fantasy Award for Life Achievement.
Flaggbærere under Vinter-OL 2010

Listen over flaggbærere under Vinter-OL 2010 inkluderer flaggbærerne til alle de 82 deltakende landene som deltok i Vinter-OL 2010 i Vancouver. Hellas gikk som vanlig under OL inn først, mens vertsnasjonen Canada entret BC Place Stadium til sist.
Norsk Yrkeshygienisk Forening

Norsk Yrkeshygienisk Forening (NYF) er en interesseorganisasjon for yrkeshygienikere i Norge. Foreningen er medlem av International Occupational Hygiene Association og ble stiftet i 1985.
Foreningen arbeider med problemstillinger som de har definert som yrkes som: «Identifikasjon og kartlegging av kjemiske, fysiske og biologiske arbeidsmiljøfaktorer, samt vurdering av risiko for helseskade og forslag til forebyggende tiltak».
Porte de Charenton (Paris Metro)

Porte de Charenton er en stasjon på metroen i Paris.
Stasjonen betjener linje 8.
Praktfly

Utseende

Denne gruppen er svært mangfoldig i utseende og omfatter både ganske små og svært store arter. En av artene, Thysania agrippina, har det største vingespennet av alle sommerfugler, i alle fall opp til 28 centimeter. De er gjennomgående forholdsvis slankbygde til Noctuoidea å være, ofte med brede, trekantede forvinger. En god del arter, særlig i gruppene bjørnespinnere og Erebinae, er ganske fargerike. Larvene kan være nakne eller med lange hår.

Levevis

De fleste av artene er natt-aktive som voksne, og kommer gjerne til lys, men det finnes også en del dag-aktive arter. Larvene lever vanligvis på levende planter, men undergruppen lavspinnere i underfamilien bjørnespinnere har larver som lever av lav. Larvene lever oftest enkeltvis.
Rygjafylke

Rygjafylke (Norrønt: Rygjafylki) var ett av de historiske fylkene i Norge, som inngikk i Gulatingslag. Det opprinnelige Rygjafylke tilsvarer hele dagens Rogaland og navnet kommer av en folkegruppe rygene/Rugiere, som først ble nevnt i nedskrevne kilder som beboere av området i folkevandringstiden (400-600 år e.kr). 
Rygjafylke er opphavet til dagens Ryfylke, men til dette området regnes idag kun de delene av Rogaland som ligger øst og nord for Boknafjorden, samt de mange øyene i fjorden.
Rygjafylke ble i senmiddelalderen delt i to sysler: Rygjafylki og Jađri. Området ble i lenstiden en egen administrativ enhet (len) med navnet Stavanger len, da det ble fradelt fra Bergenhus i 1568. Dette lenet omfattet de 32 skipreider fra Magnus Lagabøtes tid og Henrik Brockenhuus ble utnevnt til den første lensherren. I 1662 falt lensordningen bort og Stavanger len ble til Stavanger amt.
Gro Nystuen

1998–2000: Aktivisme, studier og folkerett

Hun flyttet fra Bærum til Trondheim da hun var 8 år. I ungdommen okkuperte hun et fengsel i Trondheim for å lage et sted å være.
Fra 1981 til 1990 var hun i styret for Antirasistisk Senter (stiftet 1983). Hun tok cand.jur. i 1991 med spesialfagsavhandlingen «Rett mot rett», en avhandling om gjennomføringen av FNs konvensjon mot rasediskriminering i norsk rett. I 1991 startet hun som juridisk konsulent i Utenriksdepartementet (UD) og i 1992-93 tok hun Utenriksdepartementets aspirantkurs. I 1994 ble hun utstasjonert til Norges delegasjon til FN og andre internasjonale organisasjoner i Genève. I 1995 ble hun fredsmegler Thorvald Stoltenbergs rådgiver ved Jugoslavia-fredsforhandlingene (International Conference for the Former Yugoslavia). Dernest ble hun sekondert til Carl Bildt fra 1995 til 1997 for å delta i forhandlingene om og gjennomføringen av Daytonavtalen. I desember 1996 ble hun byråsjef i UD.

2000–04: Doktorgrad

Fra 2000 til 2004 var Nystuen stipendiat ved Norsk senter for menneskerettigheter for å skrive juridisk doktoravhandling om menneskerettigheter, konflikt og fredsavtaler. I sin doktorgrad (høsten 2004) argumenterte hun for bruk at etnisk diskriminering kan være nødrettslig legitimt for å stanse fortsatte krigshandlinger, men kun så lenge krigsfaren er reell. Fra 2005 til 2013 var hun førsteamanuensis ved Juridisk fakultet, senter for menneskerettigheter, og fra 2008 til 2013 ved forsvarets høgskole.

2004–11: Utvalg og råd (Etikkrådet)

Fra 2000 var hun leder av Petroleumfondets Folkerettsråd, samt av Holgersen-utvalget, et lovutvalg som utredet ny lovgivning mot etnisk diskriminering under Kommunal- og regionaldepartementet (KD). I 2003 deltok hun under ledelse av Hans Petter Graver i Graver-utvalget for å lage etiske retningslinjer for samme oljefond, som fremlagt i NOU 2003:22 (iverksatt høsten 2004). Hun var leder for Etikkrådet fra 2004 til 2011 og ble da etterfulgt av Ola Mestad. I april 2014 var hun ifølge Romerikes Blad kritisk til at Etikkrådet ble foreslått nedlagt.
Hun ble i 2010 oppnevnt som leder av Forsvarsdepartementets dekorasjonsråd.
Nystuen var medlem av «Godal/Afghanistan-utvalget» hvor Norges innsats i Afghanistan fra 2001 til 2014 ble vurdert. Utvalget var ledet av Bjørn Tore Godal.

2011: Eget firma

Fra 2012 til 2017 drev Nystuen det private aksjeselskapet International Law and Policy Institute (ILPI) sammen med Njål Høstmælingen (født 1965) og Kjetil Tronvoll (født 1966), et konsulentfirma som ga råd i utenrikssaker. Firmaet var under sterkt press høsten 2016 på grunn av en artikkelserie i VG med fokus på bruk av konsulenter og bistandsmidler, og ble nedlagt i 2017 etter at det hadde mistet alle sine inntektskilder.
I 2017 etablerte Nystuen et nytt firma, Lexlata AS.
Amigo

Amigo er et norsk TV-gameshow for barn som gikk på NRK fra 2005 til 2008. I tillegg ble det i 2012 sendt en utgave kalt Amigo Grande. Serien er utviklet av Nordvision og tilsvarende serier er blitt produsert av både Danmarks Radio og Sveriges Television. Programleder for den norske versjonen var Stian Barsnes-Simonsen.
Serien ble kåret til beste barne- eller ungdomsprogram under Gullruten 2009.
Fylkesvei 3304

Fylkesvei 3304 går mellom Dolhus bru og Aspheim i Skien kommune. Veien er 1,8 km lang.
Frem til 2019 hadde veien betegnelsen Fylkesvei 57.